UZ Krežmolina na 28. državnoj smotri učeničkih zadruga u Zadru

5. i 6. listopada 2016. godine u Zadru na Poluotoku u objektu "Arsenal", održana je 28. smotra učeničkih zadruga Republike Hrvatske, u organizaciji Agencije za odgoj i obrazovanje, Hrvatske udruge učeničkog zadrugarstva i Hrvatske zajednice tehničke kulture. Smotra učeničkog zadrugarstva je manifestacija koja predstavlja pravi festival stvaralaštva, kreativnosti, inovativnosti i poduzetništva djece i mladih. Na 28. smotri je sudjelovalo te svoje proizvode i svoj rad prezentiralo 70 najboljih učeničkih zadruga iz cijele Hrvatske, koje su pravo za sudjelovanje na Državnoj smotri stekle temeljem uspjeha na županijskim smotrama.

Našu su Zadrugu predstavljale  učenice Borna Štiglec i Ana Pinotić te profesori Mario Jager i Ivana Zakanji.







