Međužupanijski skup učeničkih zadruga

U subotu 18. ožujka 2017. u Srednjoj strukovnoj školi Antuna Horvata u Đakovu je održan skup za voditelje učeničkih zadruga Osječko-baranjske, Vukovarsko-srijemske, Brodsko-posavske, Požeško-slavonske i Virovitičko-podravske županije. Skup je organizirala voditeljica MŽSV Zvjezdana Bogdan.

U sklopu skupa održano je Međužupanijsko stručno vijeće za učeničke zadruge s  predavanjima i zanimljivim  radionicama.

Predavanje *Povezanost samopouzdanja i kreativnosti s radom u učeničkoj zadruzi* održala je Josipa Hardi, a prezentaciju  *Organizacija i dokumentacija učeničke zadruge*  Blanka Horvat, tajnica HUUZ-a. Radionicu *Uskrsno ukrašavanje pisanica*  vodile su Mirjana Zubak i Zvjezdana Bogdan, a Olga Špikić Šmit bila je voditeljica radionice *Izrada štapnih lutki kombiniranim materijalima*.

 Na skupu je sudjelovalo 60-ak voditelja učeničkih zadruga koji su vrlo zdušno odradili pripremljene radionice, aktivno sudjelovali te s oduševljenjem i pohvalama vrednovali skup.

Našu Zadrugu predstavljali su profesori Mario Jager i Nevenka Mudri.







